હમણાં એક આવી ફિલ્મ જોવાની તક મળી. નામ ‘વર્લ્ડ વોર ઝેડ’. મેડિકલ વિજ્ઞાનની ફિલ્મ. બે કલાકની આ ફિલ્મની એક એક ફ્રેમ આકર્ષક અને તણાવયુકત રાખે છે. વાર્તા તો નાની છે. યુનાઈટેડ નેશન્સના એક નિરિક્ષક ગેરી લેન તેના કુટું સાથે શાંતિથી રહે છે. અચાનક સમ્રગ વિશ્વમાં એક રહસ્યમય રોગ ફાટી નીકળે છે. એવો કોઈક ચેપ પ્રસરે છે જે માણસોને મગજ વગરના મૂઢ – ‘ઝોમ્બી’ – બનાવે છે. આખા જગતમાં હાહાકાર મચી જાય છે. ગેરી તેના કુટુંબ સાથે ફરવા જતો હોય છે ત્યારે અચાનક તેના સામે પણ આવા ઝોમ્બીઓ દોડે છે અને તેને વળગવા પ્રયાસ કરે છે. માંડ માંડ તેઓ ભાગી શકે છે અને યુનાઈટેડ નેશન્સના જહાજમાં પહોંચે છે. પણ ત્યાંની અંધાધૂંધી જોવા જેવી દેખાડે છે. જહાજ પર તેને સૂચના મળે છે કે તેણે આ રોગ શું છે અને તેનો ઉપાય શું છે તે શોધવા જવાનું કહેવામાં આવે છે. કુટુંબને જહાજ પર મૂકી તે પ્લેનમાં જવા રવાના થાય છે.